b"\n_START_ARTICLE_\nJazz fusion\n_START_PARAGRAPH_\nJazz fusion (ali jazz-rock fusion oz. fusion) je glasbena zvrst, ki zdru\xc5\xbeuje elemente jazza z ostalimi zvrstmi, kot so pop, rock, folk, reggae, funk, metal, R'n'B, hip hop, elektronska glasba in razli\xc4\x8dno etno glasbo. Glasbeni albumi v tej zvrsti, \xc4\x8detudi od enega samega ustvarjalca, pogosto zdru\xc5\xbeujejo mnoge od teh stilov._NEWLINE_V poznih \xc5\xa1estdesetih so jazzovski glasbeniki za\xc4\x8deli me\xc5\xa1ati jazzovske oblike in improvizacijske tehnike z elektri\xc4\x8dnimi instrumenti rocka ter ne\xc5\xbenimi ritmi ritma in bluesa. Prav tako so tudi rockerji za\xc4\x8deli v svojo glasbo vna\xc5\xa1ati jazz. Jazz rock je bil najbolj popularen v sedemdesetih, \xc4\x8deprav je tudi danes dobro zastopan. Tudi nekateri prog rockerji se \xc5\xa1tejejo med fusion._NEWLINE_Fusion je po navadi instrumentalen (tj. brez vokalov), v njem se uporabljajo nenavadni taktovski na\xc4\x8dini, ritmi\xc4\x8dni vzorci, skladbe so dolge z veliko improvizacijami. Mnogi jazz fusion glasbeniki so zaradi kompleksnosti zvrsti virtuozi._NEWLINE_Zvrst je ravno zaradi teh zna\xc4\x8dilnosti na radiu zelo te\xc5\xbeko zaslediti."